Når stemmerne efter valget 19. november er talt op, vil mindst en fjerdedel af de nordjyske byrådsmedlemmer og regionsrådsmedlemmer være nye. 80 af de 326 nuværende folkevalgte er nemlig ikke at finde på stemmesedlerne til det snarlige valg. Flere af de 80 er afgået ved døden i løbet af den nuværende periode, men langt de fleste træder "blot" ud af politik. Nogle af kendte navne, der ikke vil være at finde på stemmesedlerne rundt om i det nordjyske, er: Bent Bjørn, Læsølisten, Læsø Paul Rode Andersen, SF, Frederikshavn Erik Sørensen, Socialdemokraterne, Frederikshavn Bent Bøgsted, Dansk Folkeparti, Frederikshavn Kim Christiansen, Dansk Folkeparti, Mariagerfjord Anne-Dorte Krog, løsgænger, tidligere SF, Aalborg På listen nedenfor, kan du se hvor mange pladser i de respektive byråd, der bliver forladt. Regionen: 10/41 Thisted: 5/27 Morsø: 6/21 Jammerbugt: 3/27 Vesthimmerland: 3/27 Rebild: 5/25 Mariagerfjord: 10/29 Aalborg: 9/31 Brønderslev: 6/31 Hjørring: 9/31 Frederikshavn: 10/31 Læsø: 4/9

Opsummering:
Minimum 80 af de 326 pladser i nordjyske byråd og regionsrådet får nye ansigter.